D.T. Suzuki

Daisetsu Teitarō Suzuki (鈴木 大拙 貞太郎, født 18. oktober 1870 i Ishikawa, død 12. juli 1966 i Kamakura) var en japansk forfatter av bøker om buddhisme, særlig zen- og shinbuddhismen. Han kom første gang til USA i 1897, og regnes for å ha hatt stor betydning for utbredelsen av mahayanabuddhisme og zenbuddhisme i den vestlige verden. 

Han var en respektert skribent og tenker både i utlandet og i japanske zenmiljøer. Han underviste både ved japanske og amerikanske universitet. I sin undervisning forsøkte han å løsrive zen fra sin tradisjonelle historiske og sosiale kontekst, og gjøre det til et universelt begrep, hevet over alle kategorier.

Hans tekst «Hva er zen?» er utgitt på norsk i antologien Zen, 2007. Teksten ble opprinnelig skrevet som en tidsskriftartikkel på 1910-tallet, og utkom i en artikkelsamling i 1949.

I 1911 giftet han seg med den amerikanske teosofen Beatrice Erskine Laine Suzuki.

Referanser 

Zen
Religiøse lærere og filosofer representert i bokserien Verdens hellige skrifter
Personer fra prefekturet Ishikawa
Fødsler i 1870
Dødsfall i 1966